CELEX: 32021R2263
Language: da
Date: 2021-12-17 00:00:00
Title: Kommissionens gennemførelsesforordning (EU) 2021/2263 af 17. december 2021 om ændring af gennemførelsesforordning (EU) 2016/323 for så vidt angår koden for attesten for små uafhængige producenter af alkoholholdige drikkevarer

20.12.2021   
               
               
                  DA
               
               
                  Den Europæiske Unions Tidende
               
               
                  L 455/20
               
            
         KOMMISSIONENS GENNEMFØRELSESFORORDNING (EU) 2021/2263
         af 17. december 2021
         om ændring af gennemførelsesforordning (EU) 2016/323 for så vidt angår koden for attesten for små uafhængige producenter af alkoholholdige drikkevarer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 389/2012 af 2. maj 2012 om administrativt samarbejde på punktafgiftsområdet og om ophævelse af forordning (EF) nr. 2073/2004 (1), særlig artikel 9, stk. 2, artikel 15, stk. 5, og artikel 16, stk. 3, og
         ud fra følgende betragtninger:
         
                     (1)
                  
                  
                     I Kommissionens gennemførelsesforordning (EU) 2021/2266 (2) fastsættes formatet for den attest, der er omhandlet i artikel 23a, stk. 1, i Rådets direktiv 92/83/EØF (3), og som medlemsstaterne skal udstede til små uafhængige producenter af alkoholholdige drikkevarer. I nævnte forordning fastsættes også de henvisninger, som disse producenter skal lave i det administrative dokument for bevægelser af alkoholholdige drikkevarer i henhold til kapitel IV og V i Rådets direktiv 2008/118/EF (4).
                  
               
                     (2)
                  
                  
                     Strukturen og indholdet af de elektroniske meddelelser, der anvendes med henblik på punktafgiftspligtige varers bevægelser under punktafgiftssuspension, er fastsat i bilag I til Kommissionens forordning (EF) nr. 684/2009 (5). I dette bilag præciseres også de elementer, der kræves for at udfylde visse datafelter i de elektroniske meddelelser, herunder attesttypen i rubrik 18e i det administrative dokument, hvor der skal angives en kode i overensstemmelse med kodeliste 15 i bilag II til Kommissionens gennemførelsesforordning (EU) 2016/323 (6).
                  
               
                     (3)
                  
                  
                     For at identificere attesten for små uafhængige producenter af alkoholholdige drikkevarer i det administrative dokument med henblik på bevægelse af sådanne drikkevarer bør der tilføjes en specifik kode og en beskrivelse for attesten, jf. gennemførelsesforordning (EU) 2021/2266, i kodeliste 15 i bilag II til gennemførelsesforordning (EU) 2016/323.
                  
               
                     (4)
                  
                  
                     Gennemførelsesforordning (EU) 2016/323 bør derfor ændres.
                  
               
                     (5)
                  
                  
                     Anvendelsen af denne forordning bør udskydes til den 1. januar 2022 for at tilpassse den til anvendelsen af nationale foranstaltninger, der er vedtaget til gennemførelsen af Rådets direktiv (EU) 2020/1151 (7).
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Punktafgiftsudvalget —
                  
               VEDTAGET DENNE FORORDNING:
         
            Artikel 1
            I kodeliste 15 (»Dokumenttype«) i bilag II til gennemførelsesforordning (EU) 2016/323 indsættes følgende række:
            
               
                           »19
                        
                        
                           Attest for lille uafhængig producent af alkoholholdige drikkevarer«.
                        
                     
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 121 af 8.5.2012, s. 1.
         
            (2)  Kommissionens gennemførelsesforordning (EU) 2021/2266 af 17. december 2021 om regler for anvendelsen af Rådets direktiv 92/83/EØF for så vidt angår certificering og selvcertificering af små uafhængige producenter af alkoholholdige drikkevarer med henblik på punktafgifter (se side 26 i denne EUT).
         
            (3)  Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (EFT L 316 af 31.10.1992, s. 21).
         
            (4)  Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12).
         
            (5)  Kommissionens forordning (EF) nr. 684/2009 af 24. juli 2009 om gennemførelse af Rådets direktiv 2008/118/EF for så vidt angår edb-procedurer for punktafgiftspligtige varers bevægelser under punktafgiftssuspension (EUT L 197 af 29.7.2009, s. 24).
         
            (6)  Kommissionens gennemførelsesforordning (EU) 2016/323 af 24. februar 2016 om detaljerede regler for samarbejde og udveksling af oplysninger mellem medlemsstaterne vedrørende varer under punktafgiftssuspension i henhold til Rådets forordning (EU) nr. 389/2012 (EUT L 66 af 11.3.2016, s. 1).
         
            (7)  Rådets direktiv (EU) 2020/1151 af 29. juli 2020 om ændring af direktiv 92/83/EØF om harmonisering af punktafgiftsstrukturen for alkohol og alkoholholdige drikkevarer (EUT L 256 af 5.8.2020, s. 1).